Oficiālais Vēstnesis L 154 , 12/06/1997 Lpp. 0014 - 0019



Komisijas Regula (EK) Nr. 1054/97 (1997. gada 11. jūnijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Regulu (EK) Nr. 866/97 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā ir lietderīgi, ka, ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību attiecībā uz tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šai regulai, personas, kuru rīcībā ir šāda informācija, var turpināt atsaukties 60 dienas saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3], kurā jaunākie grozījumi izdarīti ar Regulu (EK) Nr. 82/97 [4]; tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību pār tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas dienesti un kas vairs neatbilst šai regulai, var turpināt atsaukties 60 dienas saskaņā ar 12. panta 6. punktu Regulā (EEK) Nr. 2913/92. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 11. jūnijā Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 124, 16.5.1997., 1. lpp. [3] OV L 302, 19.10.1992., 1. lpp. [4] OV L 17, 21.1.1997., 1. lpp. -------------------------------------------------- PIELIKUMS Apraksts | Iedalījums (KN kods) | Iemesli | (1) | (2) | (3) | 1.Vienkrāsains ģērbs bez oderes, darināts no 2,3 mm bieza trikotāžas auduma (60 % vilnas un 40 % poliamīda), ar atlokāmu apkakli, kurš paredzēts ķermeņa augšdaļai, ieskaitot gūžas.Ģērbam ir garas piedurknes un V veida kakla izgriezums, un visā garumā pogājama priekšdaļa ar pogcaurumiem tās labajā pusē. Tam ir zem jostasvietas izvietotas kabatas un atšūta apakšmala.Ģērbs ir darināts no sešām detaļām (divām priekšpuses un četrām mugurpuses detaļām), kas sašūtas garenvirzienā. Tam ir arī plecu polsteri un divas vertikālas iešuves, kas sākas krūšu daļā (žakete).(Sk. fotoattēlu Nr. 557) | 61043100 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI iedaļas 2 (A) piezīmi par apakšpozīcijām, 61. nodaļas 9. piezīmi, kā arī KN kodu 6104 un 61043100 aprakstu. Pamatojoties uz ģērba kopējo izskatu, jo īpaši to, ka tam ir diezgan stingra forma (biezs audums, sešas detaļas un divas iešuves), šis ģērbs klasificējams kā žakete ar KN kodu 6104. | 2.Vienkrāsains ģērbs bez oderes, darināts no 2,1 mm bieza trikotāžas auduma (70 % akrila un 30 % vilnas), ar slēgtu apkakli, kurš paredzēts ķermeņa augšdaļai līdz jostasvietai.Ģērbam ir garas piedurknes un V veida kakla izgriezums, un visā garumā pogājama priekšdaļa ar pogcaurumiem tās labajā pusē. Tam ir zem jostasvietas izvietotas kabatas un atšūta apakšmala.Ģērbs ir darināts no sešām detaļām (divām priekšpuses un četrām mugurpuses detaļām), kas sašūtas garenvirzienā. Tam ir arī plecu polsteri un divas vertikālas iešuves, kas sākas krūšu daļā (žakete).(Sk. fotoattēlu Nr. 558) | 61043300 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI iedaļas 2 (A) piezīmi par apakšpozīcijām, 61. nodaļas 9. piezīmi, kā arī KN kodu 6104 un 61043300 aprakstu. Pamatojoties uz ģērba kopējo izskatu, jo īpaši to, ka tam ir diezgan stingra forma (biezs audums, sešas detaļas un divas iešuves), šis ģērbs klasificējams kā žakete ar KN kodu 6104. | 3.Viegls ģērbs bez oderes, darināts no smalka, T krekliem piemērota divkrāsu svītrota auduma (100 % kokvilnas), taisna piegriezuma, bez apkakles, kurš paredzēts ķermeņa augšdaļai, ieskaitot gūžas. Tam ir atšūti piedurkņu gali un apakšmala.Tam ir īsas piedurknes un cieši pieguļošs kakla izgriezums, un visā garumā pogājama priekšdaļa ar pogcaurumiem tās labajā pusē, kā arī zem jostasvietas izvietotas kabatas.Ģērbam ir arī plecu polsteri (jakas tipa ģērbs).(Sk. fotoattēlu Nr. 555) | 61102099 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 61. nodaļas 4. un 9. piezīmi, kā arī KN kodu 6110, 611020 un 61102099 aprakstu. Pamatojoties uz ģērba kopējo izskatu, jo īpaši to, ka tam nav stingras formas, kā dēļ ģērbu varētu uzskatīt par žaketi, šis ģērbs klasificējams kā jakas tipa ģērbs ar KN kodu 6110. | 4.Vienkrāsains, brīvi krītošs ģērbs bez oderes, darināts rupjā adījumā (60 % kokvilnas un 40 % poliestera), taisna piegriezuma, bez apkakles, kurš paredzēts ķermeņa augšdaļai, ieskaitot gūžas. Tam ir atšūti piedurkņu gali un apakšmala.Ģērbs ar garām piedurknēm un V veida kakla izgriezumu, un visā garumā pogājamu priekšdaļu ar pogcaurumiem tās labajā pusē. Tam ir zem jostasvietas izvietotas iešūtas sānkabatas (jakas tipa ģērbs).(Sk. fotoattēlu Nr. 556) | 61102099 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI iedaļas 2 (A) piezīmi par apakšpozīcijām, 61. nodaļas 4. un 9. piezīmi, kā arī KN kodu 6110, 611020 un 61102099 aprakstu. Pamatojoties uz ģērba kopējo izskatu, jo īpaši to, ka tam nav stingras formas, kā dēļ ģērbu varētu uzskatīt par žaketi, šis ģērbs klasificējams kā jakas tipa ģērbs ar KN kodu 6110. | 5.pārdošanā mazumtirdzniecībā laists divu ģērbu komplekts, kurā ietilpst: | | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI iedaļas 13 piezīmi, XI iedaļas 2 (A) piezīmi par apakšpozīcijām, 61. nodaļas 3.b un 9. piezīmi, kā arī KN kodu 6104, 610462, 61046210, 6110, 611020 un 61102099 aprakstu. Pamatojoties uz ģērbu kopējo izskatu, jo īpaši uz bagātīgo piešūto dekoru priekšpusē un kakla izgriezuma iekšpusē piešūto detaļu, nevar apgalvot, ka šie ģērbi ir valkājami vienīgi vai galvenokārt kā naktsveļa. | a)viegls vienkrāsains trikotāžas pulovers (80 % kokvilnas un 20 % poliestera) bez aizdares, ar garām piedurknēm un cieši pieguļošu kakla izgriezumu, kurš paredzēts ķermeņa augšdaļai. Šim ģērbam ap kakla izgriezumu, piedurkņu galos un apakšmalā ir dekoratīva apmale, priekšpusē piešūts dekors. Kakla izgriezuma iekšpusē ģērbam ir piešūta detaļa no tā paša materiāla, kas izmantots bikšu darināšanai.(Sk. fotoattēlu Nr. 559 A) | 61102099 | b)vieglas trikotāžas bikses (80 % kokvilnas un 20 % poliestera), apdrukātas daudzkrāsainām rūtīm, bez aizdares jostasvietā un kuras sniedzas no jostasvietas līdz potītēm. Šim ģērbam ir gumijas savilkums jostasvietā un dekoratīva apmale bikšu staru galos. Tam ir arī divas pakaramā cilpiņas jostasvietā.(Sk. fotoattēlu Nr. 559 B) | 61046210 | 6.Pārdošanā mazumtirdzniecībā laists divu ģērbu komplekts, kurā ietilpst: | | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI iedaļas 13 piezīmi, XI iedaļas 2 (A) piezīmi par apakšpozīcijām, 61. nodaļas 3.b un 9. piezīmi, kā arī KN kodu 6104, 610462, 61046210, 6110, 611020 un 61102099 aprakstu. Sk. arī Harmonizētās sistēmas paskaidrojumus par pozīciju 6112. Pamatojoties uz ģērbu kopējo izskatu, jo īpaši ņemot vērā augšdaļas bagātīgo uzdrukāto dekoru, divkāršas kakla izgriezuma apmales un dekoratīvās nošuves, kā arī apakšdaļas ielaidumu un divas dekoratīvās nošuves, nevar apgalvot, ka šie ģērbi ir valkājami vienīgi vai galvenokārt kā naktsveļa. | a)viegls trikotāžas pulovers (80 % kokvilnas un 20 % poliestera), kas darināts no diviem audumiem (zila un sarkanbaltsvītrota), bez aizdares, ar garām vienkrāsainām piedurknēm, kurš paredzēts ķermeņa augšdaļai. Šim ģērbam ir dekoratīva apmale piedurkņu galos un apakšmalā. Tam ir arī cieši pieguļošs kakla izgriezums ar divām dažādu krāsu apmalītēm, priekšpusē uzdrukāts dekoratīvs motīvs un divas dekoratīvas nošuves rokriņķos.(Sk. fotoattēlu Nr. 560 A) | 61102099 | b)vieglas trikotāžas bikses (80 % kokvilnas un 20 % poliestera), darinātas no tiem pašiem diviem audumiem, kas izmantoti augšdaļai, bez aizdares jostasvietā un kuras sniedzas no jostasvietas līdz potītēm. Šim ģērbam ir gumijas savilkums jostasvietā un dekoratīva apmale bikšu staru galos. Tam ir garenisks svītrota materiāla ielaidums kreisajā bikšu starā. Tam ir arī divas dekoratīvas nošuves gar šo ielaidumu un divas pakaramā cilpiņas jostasvietā.(Sk. fotoattēlu Nr. 560 B) | 61046210 | 7.Masāžas dvielis (70 × 12 × 1 cm), darināts no sizala auduma, ar koka rokturiem abos galos, lai to varētu izmantot ķermeņa masēšanai.(Tualetes veļa)(Sk. fotoattēlu Nr. 554) | 63029900 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, un KN kodu 6302 un 63029900 aprakstu. Sk. arī Harmonizētās sistēmas paskaidrojumus par pozīciju 6302. | +++++ TIFF +++++ +++++ TIFF +++++ --------------------------------------------------